wickkiey/tamil-wikipedia-chunked huggingface dataset:
# திருப்புனவாசல்

## கோயில்

திருப்புனவாசல் கிராமத்தில் பாடல் பெற்ற பெரியநாயகி உடனுறை பழம்பதிநாதர் என்ற விருத்தபுரீஸ்வர் கோவில் அமைந்துள்ளது. அருணகிரிநாதர் இவ்வாலயம் வந்து, முருகன் மீது திருப்புகழ் பாடியுள்ளார்.
# மீடியாவிக்கி:Newusermessage-signatures

- இரவி (பேச்சு)
- நந்தினி (பேச்சு)
- நந்தகுமார் (பேச்சு)
- மதனாகரன் (பேச்சு)
- சஞ்சீவி சிவகுமார் (பேச்சு)
- தமிழ்க்குரிசில் (பேச்சு)
- Ant<font color="red">a</font>n<font color="red"><big>**O**</big></font>
- தினேஷ்குமார் பொன்னுசாமி (பேச்சு)
- Kanags (பேச்சு)
- மாகிர் (பேச்சு)
- மா. செல்வசிவகுருநாதன் (பேச்சு)
- Commons sibi (பேச்சு)
- நற்கீரன் (பேச்சு)
- மயூரநாதன் (பேச்சு)
- சுந்தர் (பேச்சு)
- பார்வதிஸ்ரீ (பேச்சு)
- Surya Prakash.S.A. (பேச்சு)
- Booradleyp1 (பேச்சு)
- மலாக்கா முத்துக்கிருஷ்ணன் (பேச்சு)
- Chandravathanaa (பேச்சு)
- ஜெயரத்தின மாதரசன் (பேச்சு)
- குறும்பன் (பேச்சு)
- கலை (பேச்சு)
- சிவக்குமார் (பேச்சு)
- சிவகோசரன் (பேச்சு)
- சிவகார்த்திகேயன் (பேச்சு)
- மணியன் (பேச்சு)
- **<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup>
- <font color="#FC89AC" face="Comic Sans MS">**♥ ஆதவன் ♥**</font> <sub><font color="#5150AC" face="Comic Sans MS">**｡◕‿◕｡**</font></sub> <sup><font color="green" face="Comic Sans MS">**♀ பேச்சு ♀**</font></sup>
- கி.மூர்த்தி (பேச்சு)
- கௌதம் 💓 சம்பத் (பேச்சு)
- <font face="Casteller" size="4">ஸ்ரீ</font> <sup><font face="Lucida Handwriting" color="green">(✉)</font></sup>
- சா. அருணாசலம் (பேச்சு)
- பா.ஜம்புலிங்கம் (பேச்சு)
- பாலசுப்ரமணியன் (பேச்சு)
- Rasnaboy (பேச்சு)
- சத்திரத்தான் (பேச்சு)
- கு. அருளரசன் (பேச்சு)
- TNSE Mahalingam VNR (பேச்சு)
- அரிஅரவேலன் (பேச்சு)
- Mereraj (பேச்சு)
- <font>**த<font color = "red">♥</font>உழவன்**</font><sup><big><font> **(உரை)** </font></big></sup>
# விக்கிப்பீடியா:Statistics/weekly/14-Jun-2015
| 119 | 107.167.107.112 | 0 | 1 | 0 | 0 | 0 | 0 | 0 | 1 | 53 |  |
| 120 | 37.28.26.234 | 0 | 1 | 0 | 0 | 0 | 0 | 0 | 1 | 993 |  |
| 121 | Ravidreams | 0 | 0 | 0 | 0 | 0 | 0 | 1 | 1 | 0 |  |
| 122 | Runab WMF | 0 | 0 | 0 | 0 | 0 | 0 | 1 | 1 | 0 |  |
| 123 | 108.163.184.238 | 0 | 1 | 0 | 0 | 0 | 0 | 0 | 1 | 0 |  |
| 124 | Amire80 | 0 | 0 | 0 | 0 | 0 | 0 | 1 | 1 | 0 |  |
| 125 | Kalaigovi | 0 | 0 | 0 | 0 | 0 | 0 | 1 | 1 | 0 |  |
| 126 | 117.250.10.103 | 0 | 1 | 0 | 0 | 0 | 0 | 0 | 1 | 0 |  |
| 127 | 101.63.180.233 | 0 | 1 | 0 | 0 | 0 | 0 | 0 | 1 | 1 |  |
| 128 | 117.202.84.233 | 0 | 1 | 0 | 0 | 0 | 0 | 0 | 1 | 306 |  |
| 129 | Mohammed Ammar | 0 | 0 | 0 | 0 | 0 | 0 | 1 | 1 | 0 |  |
| 130 | Nandhinikandhasamy | 0 | 0 | 0 | 0 | 0 | 0 | 1 | 1 | 0 |  |
| 131 | Iamkarunanidhi | 0 | 1 | 0 | 0 | 0 | 0 | 0 | 1 | 5897 |  |
| 132 | Färber | 0 | 1 | 0 | 0 | 0 | 0 | 0 | 1 | 8 |  |
| 133 | Arunnirml | 0 | 1 | 0 | 0 | 0 | 0 | 0 | 1 | 843 |  |
| 134 | 116.66.154.30 | 0 | 0 | 0 | 0 | 1 | 0 | 0 | 1 | 0 |  |
| 135 | Sundar | 0 | 1 | 0 | 0 | 0 | 0 | 0 | 1 | 4 |  |
| 136 | 107.167.112.226 | 0 | 1 | 0 | 0 | 0 | 0 | 0 | 1 | 772 |  |
| 137 | Dhivyaguru | 0 | 0 | 0 | 0 | 0 | 0 | 1 | 1 | 0 |  |
| 138 | 133.31.89.8 | 0 | 1 | 0 | 0 | 0 | 0 | 0 | 1 | 174 |  |
| 139 | 121.23.243.115 | 0 | 0 | 0 | 0 | 1 | 0 | 0 | 1 | 0 |  |
| 140 | தர்மலிங்கம் | 0 | 1 | 0 | 0 | 0 | 0 | 0 | 1 | 160 |  |
| 141 | Tamilsuresh | 0 | 1 | 0 | 0 | 0 | 0 | 0 | 1 | 1882 |  |
| 142 | 61.3.152.160 | 0 | 1 | 0 | 0 | 0 | 0 | 0 | 1 | 173 |  |
| 143 | రహ్మానుద్దీన్ | 0 | 0 | 0 | 0 | 0 | 0 | 1 | 1 | 0 |  |
| 144 | 99.112.212.70 | 0 | 1 | 0 | 0 | 0 | 0 | 0 | 1 | 31 |  |
| 145 | 106.51.235.238 | 0 | 1 | 0 | 0 | 0 | 0 | 0 | 1 | 249 |  |
| 146 | 94.76.1.31 | 0 | 1 | 0 | 0 | 0 | 0 | 0 | 1 | 22593 |  |
| 147 | 112.134.9.218 | 0 | 1 | 0 | 0 | 0 | 0 | 0 | 1 | 0 |  |
| 148 | 2001:E68:5431:F6A:F95B:736B:2B37:D2BD | 0 | 1 | 0 | 0 | 0 | 0 | 0 | 1 | 0 |  |
| 149 | 106.208.86.178 | 0 | 1 | 0 | 0 | 0 | 0 | 0 | 1 | 39 |  |
| 150 | Sathishkumar.karunanethi | 0 | 1 | 0 | 0 | 0 | 0 | 0 | 1 | 88 |  |
| 151 | Maheswaran nallusamy | 0 | 0 | 0 | 0 | 0 | 1 | 0 | 1 | 0 |  |
| 152 | Td.dinakar | 0 | 1 | 0 | 0 | 0 | 0 | 0 | 1 | 42 |  |
| 153 | ராஜேஷ் | 0 | 1 | 0 | 0 | 0 | 0 | 0 | 1 | 205 |  |
| 154 | 171.76.145.247 | 0 | 1 | 0 | 0 | 0 | 0 | 0 | 1 | 1 |  |
| 155 | Premrpk | 0 | 0 | 0 | 0 | 0 | 0 | 1 | 1 | 0 | } |
# அலெக்சாந்தர் பிரீடுமேன்

**அலெக்சாந்தர் அலெக்சாந்திரோவிச் பிரீடுமேன்** (*Alexander Alexandrovich Friedmann*, ) (17 சூன் 1888 - 16 செப்டம்பர் 1925) ஓர் உருசிய சோவியத் இயற்பியலாளரும், கணிதவியலாளரும் ஆவார். இவர் முன்னோடியாக உருவாக்கிய விரிவடையும் அண்டக் கோட்பாட்டுக்கான சமன்பாடுகளுக்காகப் பெயர் பெற்றார். இவை பிரீடுமேன் சமன்பாடுகள் என இப்போது அழைக்கப்படுகின்றன.
# அலெக்சாந்தர் பிரீடுமேன்

## இளமைப் பருவம்

அலெக்சாந்தர் பிரீடுமேன் இசை, நடனக் கலைஞரான அலெக்சாந்தர் பிரீடுமேனுக்கும் பியானோ கலைஞர் உலூத்மிலா இக்னத்தியேவ்னா வொயாச்செக் என்பவருக்கும் புனித பீட்டர்சுபேர்கு நகரில் பிறந்தார். இவர் குழந்தையாக இருந்தபோதே உருசிய மரபுவழி மாதாக்கோயிலில் திருமுழுக்கு செய்விக்கப்பட்டுள்ளார். வாழ்நாளின் பெரும்பகுதியைப் புனித பீட்டர்சுபர்கில் கழித்துள்ளார்.  
இவர் புனித பீட்டர்சுபர்க் அரசு பல்கலைக்கழகத்தில் பயின்று 1910 இல் பட்டம் பெற்றார். பிறகு புனித பீட்டர்சுபர்க் சுரங்க கல்விக்கழகத்தில் விரிவுரையாளராகச் சேர்ந்தார்.  
பிரீடுமேன் பள்ளியில் இருந்தே யாக்கோபு தமார்க்கின் என்பவருடன் இணைபிரியா நட்போடு இருந்தார். பின்னாட்களில் இந்த யாக்கோபு தமார்க்கின் பிரவுன் பல்கலைக்கழகத்தில் பெயர்பெற்ற கணிதவியலாரில் ஒருவரானார்.
# அலெக்சாந்தர் பிரீடுமேன்

## முதலாம் உலகப் போர்

பிரீடுமேன் உருசியப் பேரரசுக்காக வான்படை வீரராகவும், பயிற்சியாளராகவும் பணிபுரிந்தார். முதல் உலகப் போரின் போது உருசியா சார்பில் சண்டையிட்டார். உருசியப் புரட்சிக்குப் பிறகு வானூர்திக் குழுமத்தின் தலைவர் ஆனார்.
# அலெக்சாந்தர் பிரீடுமேன்

## பேராசிரியர் தகைமை

பிரீடுமேன் 1918 இல் பெர்ம் பல்கலைக்கழகப் பேராசிரியர் ஆனார். இவர் 1922 இல் விரிவடையும் அண்டம் என்ற எண்ணக்கருவை அறிமுகப்படுத்தினார். பின்னர் 1927 இல் பெல்ஜிய வானியலாளர் ஜார்ஜசு இலெமைத்ரேயும் தனித்து தானும் இதே கண்ணோட்டத்துக்கு வந்துள்ளனர்.  
இவர் 1925 சூனில் இலெனின்கிராதில் இருந்த முதன்மை புவியியற்பியல் காணகத்துக்கு இயக்குநராக அமர்த்தப்பட்டுள்ளார். 1925 சூலையில் ஒரு வளிமக்கலன் ஆய்வில் பங்கேற்று 7400 மீ (24,300 அடி) உயரத்தில் இருந்து புவி குறித்த நோக்கீடுகளை எடுத்து வரலாறு காணாத புதிய பதிவை உருவாக்கியுள்ளார்.
# அலெக்சாந்தர் பிரீடுமேன்

## பணிகள்

### சார்புடைமை

அவார்டு பெர்சி இராபெர்ட்சனும், ஆர்தர் ஜெப்ரி வாக்கரும் தம் ஆய்வுகளை வெளியிடுவதற்குப் பத்தாண்டுகளுக்கு முன்பே, "" ("மாறாத எதிர்வளைமை உள்ள வெளியமைந்த உலகத்துக்கான வாய்ப்புகள்") என்ற ஆய்வுட்பட்ட பிரீடுமேனின் ஆய்வுகள் *Zeitschrift für Physik* (Vol. 21, pp.&nbsp;326–332) எனும் செருமானிய இதழில் 1925 சூன் திங்களில் வெளியிடப்பட்டமை, அவர் புடவி சார்ந்த நேர், சுழி, எதிர் வளைமைப் படிமங்கள் குறித்த புரிதலைக் கைவரப் பெற்றிருந்தமைக்கான செயல்விளக்கமாக அமைந்தது.  
இந்தப் பொதுச் சார்பியலுக்கான அண்ட இயங்கியல் படிமங்கள் பெரு வெடிப்புக் கோட்பாடு, நிலைத்த நிலைக் கோட்பாடு ஆகிய இரண்டு கோட்பாடுகளுக்கும் தேவைப்பட்ட செந்தர வடிவங்களாகும். இவரது பணி இருகோட்பாடுகளையும் சமமாகத் தாங்கிப்பிடித்தது. இருந்தாலும், அண்ட நுண்ணலைப் பின்னணிக் கதிர்வீச்சின் கண்டுபிடிப்பிற்குப் பிறகே பெருவெடிப்புக் கோட்பாடு ஏற்கப்பட்டு மற்றது தள்ளப்பட்டது.  
ஐன்ன்ஸ்டைனின் புலச் சமன்பாடுகளுக்கான செவ்வியல் தீர்வு ஓர் ஒருபடித்தான சமச்சீர்மை அண்டம் ஆகும். இது பிரீடுமேன்-இலாமைத்ரே-இராபெட்சன்-வாக்கர் வெளி]] என இப்போது அழைக்கப்படுகிறது. பிரீடுமேனுக்குப் பிறகே மற்ற மூவரும் 1920களிலும் 1930களிலும் இந்தச் சிக்கலை ஆய்வுக்கு எடுத்துக்கொண்டு தனித்தனியாக இதே தீர்வைக் கண்டடைந்தனர்.
# அலெக்சாந்தர் பிரீடுமேன்

## பணிகள்

### நீரியங்கியலும் வானிலையியலும்

பொது சார்புடைமையைத் தவிர, நீரியங்கியலிலும், வானிலையியலிலும் அவருக்கு ஆர்வமிருந்தது.
# அலெக்சாந்தர் பிரீடுமேன்

## சொந்த வாழ்க்கை

இவர் 1911 இல் எகதெரீனா தரோஃபெயேவைத் திருமணம் செய்து கொண்டார். பிறகு மணவிலக்கும் பெற்றார். இவர் தனது வாழ்க்கையின் கடைசியில் நதால்யா மாலிநினாவை மணம்புரிந்தார். அவர்கள் இருவருமே சமய நம்பிக்கையற்றவர்கள் என்றாலும் திருமணத்தைச் சமய முறையிலேயே செய்துக்கொண்டனர்.
# அலெக்சாந்தர் பிரீடுமேன்

## இறப்பு

பிரீடுமேன் 1925 செப்டம்பர், 16 ஆம் நாளன்று 37 அகவையில் என்புருக்கிக் காய்ச்சலில் இறந்தார். இது அவர் கிரிமியாவில் விடுமுறையில் இருந்து திரும்பியபோது ஏற்பட்டதாகும்.
# அலெக்சாந்தர் பிரீடுமேன்

## பிரீடுமேன் நினைவுப் பெயரீடுகள்

இவரது நினைவாக நிலாவின் எரிமலைவாய் ஒன்று பிரீடுமேன் எரிமலைவாய் எனப் பெயரிடப்பட்டுள்ளது.
# அலெக்சாந்தர் பிரீடுமேன்

## அலெக்சாந்தர் பிரீடுமேன் பன்னாட்டுக் கருத்தரங்கம்

அலெக்சாந்தர் பிரீடுமேனின் பன்னாடுக் கருத்தரங்கம் குறிப்பிட்ட இடைவெளிகளில் தொடர்ந்து நிகழும் அறிவியல் நிகழ்ச்சியாகும். இதன் நோக்கம், சார்பியல், ஈர்ப்பு, அண்டவியல், மேலும் இவைசார்ந்த புலங்களில் பணிபுரியும் அறிவியலார்களிடையே தொடர்பை ஏற்ப்டுத்துவதே ஆகும். முதல் ஈர்ப்பு, அண்டவியல் சார்ந்த இக்கருத்தரங்கம் அவரது நூற்றாண்டு நினைவாக 1988 இல் நடந்தது.
# அலெக்சாந்தர் பிரீடுமேன்

## தேர்ந்தெடுத்த வெளியீடுகள்

- . இதன் ஆங்கில மொழிபெயர்ப்பு: இல் உள்ளது. இந்த ஆய்வுரையின் முதல் (மூல) உருசியக் கையெழுத்துப்படி Ehrenfest archive என்ற இணைய தளத்தில் அவரது வெளியிடப்படாத பிறபணிகள், கடிதங்களுடன் காக்கப்பட்டு வருகிறது.
- . English translation in:
# குருதி உறிஞ்சும் விலாங்கு

யின் வாய்க்குழியினூடான குறுக்கு வெட்டின் நுணுக்குக் காட்டி தோற்றம் ]]  
**குருதி உறிஞ்சும் விலாங்கு** வரிசை (உயிரியல்) பெற்றொமைசொன்ரிஃபோமேசைச் சேர்ந்த ஒரு மீன் இனமாகும். முதிர்ந்த விலங்கு பற்கள் கொண்ட தலையையும் உறிஞ்சக்கூடிய வாயையும் கொண்டு காணப்படும்.
தற்போது நன்கறியப்பட்ட 38 வகை விலங்குகள் காணப்படுகின்றன இவை மற்றைய விலங்குகளின் உடலில் குருதியை உறிஞ்சிக் குடிப்பவையாகப் பெரிதும் அறியப்பட்ட போதிலும் குறைந்த எண்ணிக்கையானவையே அவ்வாறு செய்கின்றன ; இவற்றில் 18 வகையானவை ஒட்டுண்ணிகளாகக் காணப்படுகின்றன.
# குருதி உறிஞ்சும் விலாங்கு

## இயல்புகள்

முதிர்ந்த விலங்கொன்றின் உடல் 13 முதல் 100&nbsp;cm (5.0 to 40&nbsp;அங்குலம் ) நீளமுடையது. இரட்டை செட்டையும், பெரிய கண்களையும், தலையின் மேலாக ஒரு மூக்குத் துவாரத்தையும், உடலின் இரு புறமும் பக்கத்திற்கு ஏழு துளை செவுள்களையும் கொண்டிருக்கும்.
# சமகோண இணையியம்

வடிவவியலில் முக்கோணம் *ABC* ஐப் பொறுத்து புள்ளி *P* இன் **சமகோண இணையியம்** (*isogonal conjugate*) என்பது *A*, *B*, and *C* கோணங்களின் இருசமவெட்டிகளில் *PA*, *PB*, and *PC* கோடுகளின் எதிரொளிப்புக் கோடுகள் சந்திக்கும் புள்ளியாகும். முக்கோணத்தின் பக்கங்களின் மீதமையாத புள்ளிகளுக்கு மட்டுமே சமகோண இணையியங்கள் உண்டு.  
புள்ளி *P* இன் சமகோண இணையியத்தின் குறியீடு *P** ஆகும். *P** இன் சமகோண இணையியம் *P*.  
முக்கோணத்தில், உள்வட்ட மையத்தின் (*I*) சமகோண இணையியம் உள்வட்ட மையம் *I* ஆகவும், செங்கோட்டு மையம் *H* இன் சமகோண இணையியம் சுற்றுவட்ட மையம் *O* ஆகவும், இடைக்கோட்டுச் சந்தி *G* இன் சமகோண இணையியம் சமச்சரிவு இடைக்கோட்டுச் சந்தி *K* ஆகவும் இருக்கும். மேலும் பெர்மா புள்ளிகளின் சமகோண இணையியங்கள் சமவிசைசார் புள்ளிகளாகவும், பிரகார்டு புள்ளிகள் ஒன்றுக்கொன்று சமகோண இணையியங்களாகவும் அமைகின்றன.  
முந்நேரியல் *X* = *x* : *y* : *z* கொண்ட ஒரு முக்கோணத்தின் எந்தவொரு பக்கத்தின் மீதும் அமையாத ஒரு புள்ளியின் முந்நேரியல் ஆயதொலைகள் *X* = *x* : *y* : *z* எனில் அப்புள்ளியின் சமகோண இணையியமாக அமையும் புள்ளியின் முந்நேரியல் ஆயதொலைகள் 1/*x* : 1/*y* : 1/*z*.  
இதனால் தான் சிலசமயங்களில் *X* இன் சமகோண இணையியம் *X*<sup>&nbsp;&minus;1</sup> எனக் குறிக்கப்படுகிறது.  
முக்கோண மையங்களின் கணம் *S*, கீழே வரையறுக்கப்பட்டுள்ள முந்நேரியல் பெருக்கத்தின் கீழ் ஒரு பரிமாற்றுக் குலம் ஆகும்.  
: (*p* : *q* : *r*) * (*u* : *v* : *w*) = *pu* : *qv* : *rw*,  
*S* இலுள்ள ஒவ்வொரு *X* இன் நேர்மாறு உறுப்பு *X*<sup>&nbsp;&minus;1</sup>.  
சமகோண இணையியமானது ஒரு சார்பு என்பதால் கோடுகள், வட்டங்கள் போன்ற புள்ளிகளின் கணங்களுக்கும் சமகோண இணையியங்கள் உள்ளன. எடுத்துக்காட்டாக, ஒரு கோட்டின் சமகோண இணையியம் ஒரு சுற்று கூம்புவெட்டு ஆகும். குறிப்பாக, முக்கோணத்தின் சுற்று வட்டத்தைக் கோடானது 0, 1, 2 புள்ளிகளில் வெட்டுமானால் அதன் சமகோண இணையியம் முறையே நீள்வட்டம், பரவளையம், அதிபரவளையம் என அமையும். சுற்றுவட்டத்தின் சமகோண அமைவியம் முடிவிலியில் அமைந்த கோடாக இருக்கும். தமக்குத் தாமே சமகோண இணையியங்களாக உள்ள பல கனவடிவங்கள் உள்ளன. அதாவது, அத்தகைய வடிவங்களின் மீதமையும் புள்ளி *X* இன் *X*<sup>&nbsp;&minus;1</sup> ம் அந்த வடிவின் மீதே அமையும்
# சமகோண இணையியம்

## வெளியிணைப்புகள்

- Interactive Java Applet illustrating isogonal conjugate and its properties
- MathWorld
- Pedal Triangle and Isogonal Conjugacy
# பிரகார்டு முக்கோணம்

கள்.]]
வடிவவியலில், ஒரு முக்கோணத்தின் ஒரு உச்சி மற்றும் அதற்குரிய பிரகார்டு புள்ளியை இணைக்கும் கோடும், வேறொரு உச்சி மற்றும் அதற்குரிய பிரகார்டு புள்ளியை இணைக்கும் கோடும் வெட்டிக்கொள்ளும் புள்ளியை ஒரு உச்சியாகவும், மற்றும் இதேபோல எடுத்துக்கொள்ளப்பட்ட முக்கோணத்தின் உச்சிகளையும் பிரகார்டு புள்ளிகளையும் வேறுவிதமான இரு சேர்வுகளாக கொண்டு காணப்பட்ட இரு புள்ளிகளையும் இணைத்து வரையப்படும் முக்கோணமே **பிரகார்டு முக்கோணம்** (*Brocard triangle*) ஆகும். இம் முக்கோணம் முதலாவது பிரகார்டு முக்கோணம் எனவும் அழைக்கப்படுகிறது.
பிரகார்டு வட்டமானது பிரகார்டு முக்கோணத்தின் சுற்று வட்டமாக அமைகிறது. பிரெஞ்சு கணிதவியலாளர் ஹென்றி பிரகார்டின் நினைவாக இம்முக்கோணம் பெயரிடப்பட்டுள்ளது.
# பிரகார்டு முக்கோணம்

## பட விளக்கம்

முக்கோணம் *ABC* இன் இரு பிரகார்டு புள்ளிகள் *B*<sub>1</sub>, B<sub>2</sub>.  
*A* மற்றும் அதற்குரிய பிரகார்டு புள்ளி *B*<sub>1</sub> ஐ இணைக்கும் *AB*<sub>1</sub> கோடும் (சிவப்பு), *C* மற்றும் அதற்குரிய பிரகார்டு புள்ளி *B*<sub>2</sub> உடன் இணைக்கும் *CB*<sub>2</sub> கோடும் (நீலம்) வெட்டிக்கொள்ளும் புள்ளி பிரகார்டு முக்கோணத்தின் ஒரு உச்சியாகவும்,  
*C* மற்றும் அதற்குரிய பிரகார்டு புள்ளி *B*<sub>1</sub> ஐ இணைக்கும் *CB*<sub>1</sub> கோடும் (சிவப்பு), *B* மற்றும் அதற்குரிய பிரகார்டு புள்ளி *B*<sub>2</sub> உடன் இணைக்கும் *BB*<sub>2</sub> கோடும் (நீலம்) வெட்டிக்கொள்ளும் புள்ளி பிரகார்டு முக்கோணத்தின் இரண்டாவது உச்சியாகவும்,  
*B* மற்றும் அதற்குரிய பிரகார்டு புள்ளி *B*<sub>1</sub> ஐ இணைக்கும் *BB*<sub>1</sub> கோடும் (சிவப்பு), *A* மற்றும் அதற்குரிய பிரகார்டு புள்ளி *B*<sub>2</sub> உடன் இணைக்கும் *BA*<sub>2</sub> கோடும் (நீலம்) வெட்டிக்கொள்ளும் புள்ளி பிரகார்டு முக்கோணத்தின் மூன்றாவது உச்சியாகவும் உள்ளதைக் காணலாம்.
# பொலோனியம் இருபுரோமைடு

## தயாரிப்பு

- பொலோனியம் நாற்புரோமைட்டை 200 பாகை செல்சியசில் வெற்றிடத்தில் வெப்பச் சிதைவுக்கு உட்படுத்தினால் பொலோனியம் இருபுரோமைடு பெறப்படும்.  
- தாழ் வெப்பநிலைகளில் ஐதரசன் சல்பைட்டை உபயோகித்து பொலோனிய நாற்புரோமைட்டிலிருந்து ஆலசனை நீக்குவதாலும் பொலோனியம் இருபுரோமைட்டைத் தயாரிக்கவியலும். ஆனாலும் இம்முறையில் தயாரிக்கப்படும் பொலோனியம் இருபுரோமைடு தூய்மை குறைந்த நிலையிலுள்ளது. விளையும் பொருளை நன்றாகச் சூடுபடுத்தினாலும் மாசு நீக்க முடிவதில்லை.
# பொலோனியம் இருபுரோமைடு

## வினைகள்

பொலோனியம் இருகுளோரைட்டுக் கரைசல்கள் தயாரிக்கப்படுவது போலவே பொலோனியம் இருபுரோமைடு ஐதரோபுரோமிக்கமிலம், கீட்டோன்களில் கருஞ்சிவப்புக் கரைசல்களைத் தருகிறது. பின்னர் இவை விரைவாகப் பொலோனியமாக ஒட்சியேற்றமடைகின்றன. திண்மப் பொலோனியம் இருபுரோமைடு, அமோனியாவுடன் வினை புரிந்து விரைவாகப் பொலோனிய மாழையாக ஒடுக்கமடைகிறது.
# எஸ். வி. ரங்கராவ்

**எஸ்.வி.ரங்கராவ்**(*சாமர்லா வெங்கட ரங்கா ராவ்*, , 3 சூலை 1918 – 18 சூலை 1974) ஆந்திர மாநிலத்தில் பிறந்த தென்னிந்தியத் திரைப்பட குணச்சித்திர நடிகராவார். நடிகராக மட்டுமல்லாது திரைப்படவுலகில் இயக்குனராகவும், தயாரிப்பாளராகவும் பங்காற்றியவர்.
# எஸ். வி. ரங்கராவ்

## வாழ்க்கை

இவர் தற்போதைய ஆந்திரப்பிரதேசத்தின் கிருஷ்ணா மாவட்டத்தில் உள்ள, நுஸ்வித் நகரில் 1918 சூலை 3ஆம் நாள் பிறந்தார். சென்னை இந்துக் கல்லூரியில் இளங்கலை அறிவியல் பட்டம் பெற்றார். இவர் 1949 ஆம் ஆண்டு *மன தேசம்* என்ற தெலுங்கு படத்தில் சிறுவேடத்தில் அறிமுகமானார். 1951 இல் இவர் மந்திரவாதியாக பாதாள பைரவி படத்தில் நடித்தபிறகு புகழ்பெற்ற நடிகராக ஆனார். தன் 25 ஆண்டு திரை வாழ்க்கையில் 53 தமிழ்ப் படங்கள், 109 தெலுங்குப் படங்கள் என அவர் 163 படங்களில் நடித்துள்ளார். இந்திய அரசு எஸ். வி. ரங்காராவை கௌரவப்படுத்தும் விதத்தில் அவரது அஞ்சல் தலையை 2013இல் வெளியிட்டது.
# எஸ். வி. ரங்கராவ்

## நடித்த தமிழ்த் திரைப்படங்கள்

### 1950 - 1959

1. பாதாளபைரவி (1951)
1. கல்யாணம் பண்ணிப்பார் (1952)
1. சண்டிராணி (1953)
1. வேலைக்காரி மகள் (1953)
1. ரோஹிணி (1953)
1. தேவதாஸ் (1953)
1. ராஜி என் கண்மணி (1954)
1. துளி விசம் (1954)
1. குணசுந்தரி (1955)
1. மிஸ்ஸியம்மா (1955)
1. மாதர் குல மாணிக்கம் (1956)
1. அலாவுதீனும் அற்புத விளக்கும் (1957)
1. சௌபாக்கியவதி (1957)
1. அன்னையின் ஆணை (1958)
1. கடன் வாங்கி கல்யாணம் (1958)
1. சபாஷ் மீனா (1958)
1. சாரங்கதாரா (1958)
1. பிள்ளைக் கனியமுது (1958)
1. திருமணம் (1958)
1. பொம்மை கல்யாணம் (1958)
1. பிள்ளைக் கனியமுது (1958)
1. வாழ்க்கை ஒப்பந்தம் (1959)
1. ராஜ சேவை (1959)
1. கலைவாணன் (1959)
1. அவள் யார் (1959)
# எஸ். வி. ரங்கராவ்

## நடித்த தமிழ்த் திரைப்படங்கள்

### 1960 - 1969

1. இரும்புத்திரை (1960)
1. படிக்காத மேதை (1960)
1. பார்த்திபன் கனவு (1960)
1. விடிவெள்ளி (1960)
1. குமுதம் (1961)
1. அன்னை (1962)
1. தெய்வத்தின் தெய்வம் (1962)
1. படித்தால் மட்டும் போதுமா (1962)
1. பக்த பிரகலாதா (1967)
1. கண் கண்ட தெய்வம் (1967)
1. வீராஞ்சநேயா (1968 திரைப்படம்) (1968)
# எஸ். வி. ரங்கராவ்

## நடித்த தமிழ்த் திரைப்படங்கள்

### 1970 - 1979

1. சம்பூரண இராமாயணம் (1971)
# எஸ். வி. ரங்கராவ்

## பெற்ற விருதுகளும், சிறப்புகளும்

- *சிறந்த நடிகர் விருது* 1963 ஆம் ஆண்டு ஜகார்த்தாவில் நடந்த இந்தோனேசியன் திரைப்பட விழாவில் ரங்கராவுக்கு வழங்கப்பட்டது.
# கருப்பு போர்வீரன் வேற்றுலக விண்கலம்

**கருப்பு போர்வீரன் வேற்றுலக விண்கலம்** (Black Knight satellite) என்பது 13000 ஆண்டுகளாக புவியை சுற்றி வந்ததாக அடையாளம் கண்டுபிடிக்க முடியாத பறக்கும் பொருள்களை ஆராயும் ஆய்வாளர்களால் நம்பப்பட்ட விண்கலம் ஆகும்.இது வேற்றுலகத்தை சார்ந்தது எனவும் நம்பப்பட்டது.
# கருப்பு போர்வீரன் வேற்றுலக விண்கலம்

## கதைகள் மற்றும் தொன்மங்கள்

இந்த நம்பிக்கை 1954 இல் அமெரிக்க விமானப்படையைச் சார்ந்த ஒரு ஆய்வாளர் ஒருவர் செய்தித்தாள்களுக்கு அளித்த செய்தியில் இரண்டு விண்கலங்கள் புவியைச் சுற்றி வருகின்றன என செய்தி வெளியிட்டதில் தொடங்கியது.அந்தச் சமயத்தில் புவியில் யாரிடனும் விண்கலத்தை செலுத்தும் தொழில்நுட்பம் இல்லை.  
மீண்டும் 1960 இல் அமெரிக்கக் கடற்படை இதே கருப்பு பொருள் 79° அச்சு சாய்வில் 104.5 நிமிட சுற்று வேகத்தில் புவியைச் சுற்றிவருவது கண்டறியப்பட்டது.இதன் சுற்றுப்பாதை சற்று விசித்திரமானதாக அமைந்துள்ளது. புவிக்கும் இதற்கும் இடையேயுள்ள அதிக தூரம் 1,728 கி.மீ மற்றும் குறைந்த தூரம் 216 கி.மீ.  
இந்த பொருள் 1998 இல் எஸ்டிஎஸ்-88 செயற்கைக்கோள் தனது பணியின் போது புகைப்படம் எடுத்தது.அப்போது அனைவரும் இது வேற்றுக்கிரக வாசிகளின் உருவாக்கம் என நம்பினார்கள். எனினும் மனிதனின் விண்வெளி நடை ஆரம்பித்த பிறகு இது மறைந்துவிட்டது.
# பிரகார்டு வட்டம்

வடிவவியலில் ஒரு முக்கோணத்தின் **பிரகார்டு வட்டம்** அல்லது **ஏழு-புள்ளி வட்டம்** (*Brocard circle* or *seven-point circle*) என்பது அம் முக்கோணத்தின் சுற்றுவட்ட மையத்தின் வழியாகவும, சமச்சரிவு இடைக்கோடு வழியாகவும் செல்கின்ற வட்டமாகும். இவ்விரு புள்ளிகளையும் இணைக்கும் கோட்டுத்துண்டு பிரகார்டு வட்டத்தின் விட்டமாக இருக்கும். அதாவது இவ்விரு புள்ளிகளை இணைக்கும் கோட்டுத்துண்டின் நடுப்புள்ளியானது பிரகார்டு வட்டத்தின் மையப்புள்ளியாகும்.  
முக்கோணத்தின் இரு பிரகார்டு புள்ளிகளும், பிரகார்டு முக்கோணத்தின் மூன்று உச்சிகளும் பிரகார்டு வட்டத்தின் மேலமைகின்றன. பிரகார்டு முக்கோணத்தின் சுற்றுவட்டமாக இவ்வட்டம் உள்ளது. மேலும் இந்த வட்டமும் முதல் லெமாய்ன் வட்டமும் ஒரே மைய வட்டமாகங்களாகும்.  
எடுத்துக்கொள்ளப்படும் முக்கோணம் ஒரு சமபக்க முக்கோணமாக இருக்கும் பொழுது அதன் சுற்றுவட்டமையமும் சமச்சரிவு இடைக்கோட்டுச்சந்தியும் ஒரே புள்ளியாக இருக்கும். எனவே சமபக்க முக்கோணத்திற்கு பிரகார்டு வட்டம் ஒரு புள்ளியாக அமைந்து விடும்.  
இவ்வட்டத்திற்கு பிரெஞ்சு கணிதவியலாளர் ஹென்றி பிரகார்டின் நினைவாகப் பெயரிடப்பட்டுள்ளது. அவர் இவ்வட்டம் குறித்த ஆய்வுக் கட்டுரையொன்றை 1881 இல் சமர்ப்பித்துள்ளார்.
# சமூக தணிக்கை

அரசும், மக்களும் இணைந்து வளர்ச்சி திட்டங்களுக்கென வழங்கப்பட்டுள்ள நிதியானது முறையாக மக்களுக்கு சென்றடைந்து உள்ளதா என்று சரிபார்த்து மக்களிடமே அறிக்கையினை சமர்பித்தல் சமூகத் தணிக்கையாகும். மேலும் மக்களுக்கு சென்றடைய வேண்டிய திட்டத்தின் பயன்கள் அனைத்தும் முறையாக சென்றடைந்ததை கண்காணிப்பதற்கும், மக்களுக்கும் திட்டத்தினை செயல்படுத்துபவர்களுக்கும் இடையே உள்ள இடைவெளியை குறைப்பதற்கும் அரசின் அறிக்கையில் தெரிவிக்கப்பட்ட செலவினத் தொகைக்கும் வேறுபாட்டினைக் காண்பதற்கும் நேர்மையான, தூய்மையான மற்றும் முறைகேடற்ற நிர்வாகத்தை நடைமுறைப்படுத்துவதற்கு சமூகத் தணிக்கை கொண்டு வரப்பட்டது.  
தமிழ்நாட்டில் சமூக தணிக்கைத் திட்டத்தின் கீழ் மகாத்மா காந்தி தேசிய ஊரக வேலை வாய்ப்புத் திட்டத்தில் குறைகள் மற்றும் புகார்கள் தெரிவிக்க கட்டணமில்லா தொலைபேசி எண் பயனர்களுக்கு தெரிவிக்கப்பட்டுள்ளது.
# கிரிக்

**கிரிக்** (*Gerik*) மலேசியாவின் பேராக் மாநிலத்தில் வளர்ச்சி பெற்று வரும் ஒரு நகரம். உலு பேராக் மாவட்டத்தில் இருக்கிறது. துணை மாவட்டத்தின் பெயரும் கிரிக். இந்த நகரத்தை கெரிக் என்றும் அழைப்பார்கள். மலேசிய வாழ் தமிழர்கள் கிரிக் என்று அழைக்கிறார்கள்.  
கிரிக் நகரம், ஈப்போ மாநகரத்தில் இருந்து 130 கி.மீ. தொலைவிலும், பட்டர்வொர்த் மாநகரில் இருந்து 120 கி.மீ. தொலைவிலும் அமைந்துள்ளது. மலேசியாவை கிழக்கு மேற்காக இணைக்கும் கிழக்கு-மேற்கு விரைவுசாலையின் நடு மையத்தில் அமைந்து இருப்பதால், இந்த நகரை ஓய்வு நகரம் *(Rest Town)* என்றும் அழைக்கிறார்கள். மலேசிய தாய்லாந்து எல்லையில் இருந்து, மிக அருகில், 30 கி.மீ. தொலைவில் தான் இருக்கிறது.
# கிரிக்

## வரலாறு

நூற்று இருபது ஆண்டுகளுக்கு முன்னால், அதாவது 1880களில் கிரிக் ஓர் அடர்ந்த காட்டுப் பகுதியாக இருந்தது. 1870 இல், தாய்லாந்தில் இருக்கும் பட்டாணி எனும் இடத்தில் இருந்து சிலர் இங்கு வந்து குடியேறினார்கள். அந்தப் பகுதியின் காடுகளை அழித்து வீடுகளைக் கட்டிக் கொண்டனர். புதிதாக வந்து குடியேறியவர்களுக்கு தோக் ஆட் (*Tok Ad*) என்பவர் தலைவராக இருந்தார். அப்போது ரேமான் எனும் ஒரு சிற்றரசர் அந்தப் பகுதியில் வேட்டையாட வந்தார்.  
அப்போது, அங்குள்ள ஒரு மூங்கில் காட்டில் வித்தியாசமான சத்தத்தைக் கேட்டார். கெரிட் கெரிட் எனும் சத்தம். ஆராய்ந்து பார்த்ததில் காட்டெலிகள் மூங்கில் வேர்களைச் சாப்பிடுவதைக் காண முடிந்தது. அதன் பின்னர், அவர் அந்த இடத்திற்கு கெரிட் என்று பெயர் வைத்தார். காலப் போக்கில், கெரிட் என்பது கிரிக் என்று பெயர் மாற்றம் கண்டது.
# கிரிக்

## நிலவியல்

கால மாற்றங்களுக்கு ஏற்றவாறு இந்த நகரம் நவீன மயமாகி வருகிறது. பல புதிய சாலைகள் இந்த நகரை அலங்கரிக்கின்றன. கிழக்கு-மேற்கு விரைவுசாலை அமைக்கப் பட்ட பின்னர், இந்த நகரம் வேகமான வளர்ச்சிகளைக் கண்டு வருகிறது.
# கிரிக்

## மக்கள் பிரதிநிதிகள்

### மலேசிய நாடாளுமன்றம்

- P.054 கிரிக் - டத்தோ ஹஸ்புல்லா ஓஸ்மான் (பாரிசான் நேசனல்)
# கிரிக்

## மக்கள் பிரதிநிதிகள்

### பேராக் மாநிலச் சட்டமன்றம்

- N.01 பெங்காலான் உலு - ஹாஜி அஸ்னல் இப்ராஹிம் (பாரிசான் நேசனல்)
- N.02 தெமாங்கோர் - சால்பியா முகமட் (பாரிசான் நேசனல்)
# எதுவார்தோ காலியானோ

**எதுவார்தோ காலியானோ** (*Eduardo Hughes Galeano*, செப்டம்பர் 3, 1940 - ஏப்பிரல் 13, 2015) இலத்தின் அமெரிக்க நாடுகளின் முன்னணி எழுத்தாளர், புதின ஆசிரியர், இதழாளர் எனக் கொண்டாடப்படும் அறிஞர் ஆவார். உருகுவை நாட்டினரான இவர் சோசலிசம், தேசிய இன மக்கள் விடுதலை ஆகியவற்றைப் பரப்பியவர். ஒட்டுமொத்த இலத்தீன் அமெரிக்காவின் வலுவான போர் எதிர்ப்புக் குரல்களில் ஒன்றாகத் திகழ்ந்தவர்.
# எதுவார்தோ காலியானோ

## பத்திரிக்கை, எழுத்துப்பணி

எதுவார்தோ காலியானோ உருகுவை நாட்டின் மொண்டேவீடியோ நகரில் ஒரு கத்தோலிக்க நடுத்தரக் குடும்பத்தில் பிறந்தார். உருகுவே சோசலிஸ்டு கட்சியின் பத்திரிக்கையில் கருத்துப் படங்கள் வரைந்தார். அறுபதுகளில் பத்திரிக்கையாளராகத் தொடங்கிய காலியானோ 'மார்ச்சா' என்னும் அரசியல் பண்பாட்டு இதழை வெளியிட்டார். சீன நாட்டுக்குப் பயணம் செய்து அங்கு தாம் பெற்ற அனுபவங்களை ஒரு நூலில் எழுதியுள்ளார். குவாத்தமாலா சென்று அந்நாட்டில் நிகழ்ந்த கொரில்லா போராட்டம் பற்றியும் எழுதினார். 1973 இல் இராணுவப் புரட்சி ஏற்பட்டதைத் தொடர்ந்து ஆர்ஜென்டீனாவில் தஞ்சம் புகுந்தார். ஆர்ஜண்டீனாவிலும் அடக்குமுறை நிகழ்த்தப்பட்டது. எனவே அங்கிருந்து எசுப்பானியா சென்று அடைக்கலம் புகுந்தார். எசுப்பானியாவில் வாழ்ந்தபோது தம் சுய வரலாற்றை எழுதினார். 1985 இல் சர்வாதிகார ஆட்சி ஒழிந்ததும் உருகுவே திரும்பினார்.
# எதுவார்தோ காலியானோ

## கருத்துகள்

சர்வ தேச நிதியம், உலக வங்கி, நவ தாராளமயவாதப் பொருளாதாரம், நுகர்வுப் பொருள்களுக்கான விளம்பரங்கள், சூப்பர் மார்க்கட்டுகள், கால் பந்து உலகக் கோப்பைப் போட்டிகள், கார்ப்பொரட் ஊடகங்கள், மத நிறுவனங்கள் ஆகிய எல்லாமே ஏழை நடுத்தர மக்கள் மீது உலக முதலாளித்துவம் நடத்தும் போர்கள் என்பதை வலுவாகச் சொன்னவர். கலியோனாவின் படைப்புகள் 'உலக முதலாளித்துவமும் சுற்றுச் சூழல் மாசும் ஒரே நாணயத்தின் இரண்டு பக்கங்கள் ஆகும்' என்னும் கருத்தை வலியுறுத்தின.  
ஐரோப்பாவும் அமெரிக்காவும் உண்டு கொழுக்க இலத்தீன் அமெரிக்க நாடுகளின் மக்கள் துன்பத்திற்கு ஆளாகி சுரண்டப்படுகிறார்கள் என்று
எழுதி வந்தார். இலத்தீன் அமெரிக்க மக்கள் வறுமையினால் செத்துக்கொண்டுள்ளனர் என்னும் உண்மை மறைக்கப்படுகிறது என்பதையும்
பரப்பினார்.
# எதுவார்தோ காலியானோ

## எழுதிய முக்கிய நூல்கள்

- இலத்தின் அமெரிக்காவின் திறந்த நாளங்கள் (*Las venas abiertas de América Latina*)
- போரின் காதலின் பகல்களும் இரவுகளும் (*Días y noches de amor y de guerra*)
- தீயின் நினைவுகள் (*Memoria del fuego*)
- காலத்தின் குழந்தைகள்: மனித வரலாற்றில் ஒரு நாள்காட்டி  
காலியானோ கால் பந்து விளையாட்டத்தில் ஆர்வம் கொண்டவர்.அதனைப் பற்றியும் ஒரு நூல் எழுதினார்.
அவருடைய பல நூல்கள் 20 மொழிகளுக்கும் மேல் மொழியாக்கம் செய்யப்பட்டுள்ளன. பீடல் காஸ்ட்ரோ, சாவேஸ், பெரான் போன்ற
தலைவர்களைச் சந்தித்து நேர்காணல் பதிவு செய்தார்.
# எதுவார்தோ காலியானோ

## புகழ்

2009 ஆம் ஆண்டில் திரினிதால் என்னும் நகரில் நிகழ்ந்த உச்சி மாநாட்டில் வெனிசுவேலா நாட்டின் குடியரசுத் தலைவர் சாவேஸ் அமெரிக்க நாட்டின் தலைவர் பராக் ஒபாமாவைச் சந்தித்துப் பேசியபோது காலியானோ எழுதிய இலத்தின் அமெரிக்காவின் திறந்த
நாளங்கள் (Open Veins of Latin America) (1971) என்னும் புகழ் பெற்ற நூலை பராக் ஒபாமாவிடம் வழங்கினார். இதன் விளைவாக இந்த நூலின் பெயரும் புகழும் உலகம் முழுக்கப் பரவியது.
# இலித்தியம் பொலோனைடு

**இலித்தியம் பொலோனைடு** (*Lithium polonide*) என்பது Li<sub>2</sub>Po என்ற மூலக்கூற்று வாய்பாட்டுடன் கூடிய ஒரு வேதிச்சேர்மமாகும். பொலோனியச் சேர்மங்களில் அதிக வேதியியல் நிலைப்புத்தன்மை கொண்டது பொலோனைடு ஆகும்.
# இலித்தியம் பொலோனைடு

## தயாரிப்பு

ஐதரோபொலோனிக் அமிலம் என்றழைக்கப்படும் நீர் கலந்த ஐதரசன் பொலோனைடு இலித்திய உலோகத்துடன் ஒடுக்க வினை புரிந்து இலித்தியம் பொலோனைடு உருவாகிறது. ஐதரசன் பொலோனைடு, இலித்தியம் பகுதிப்பொருளாக உள்ள காரங்களுடன் அமில-கார வகை வினை புரிந்தும் இலித்தியம் பொலோனைடு தயாரிக்கப்படுகின்றது.  
:H<sub>2</sub>Po + 2 Li → Li<sub>2</sub>Po + H<sub>2</sub>  
இலித்தியம், பொலோனியம் இரண்டையும் சேர்த்து 300 முதல் 400 °செ. வெப்பநிலைக்குச் சூடுபடுத்தியும் இலித்தியம் பொலோனைட்டைத் தயாரிக்கலாம்.
# இலித்தியம் பொலோனைடு

## வடிவமைப்பு

சோடியம் பொலோனைடு போலவே இலித்தியம் பொலோனைட்டுச் சேர்மமும் புளோரைட்டுக் கனிமத்தின் அமைப்புக்கு எதிரான படிக அமைப்பைக் கொண்டிருக்கிறது.
# இடுக்குமானி

**இடுக்குமானி** (Calipers) என்பது ஒரு பொருளின் இரு பக்கங்களுக்கு இடையே உள்ள தொலைவை அளக்கப் பயன்படும் ஒரு கருவி. இடுக்குமானியின் இரு முனைகளை ஒரு பொருளின் இரு முனைகளோடு சரியாக பொருந்துமாறு நிலைநிறுத்தி, பின் மானியின் தொலைவை ஒரு அளவு கோலை கொண்டு அளக்க அதுவே அந்த பொருளின் தொலைவாக அமைகிறது.  
உலோக வேலைப்பாடுகள், மர வேலைப்பாடுகள், பொறியியல் போன்ற பல துறைகளிலும் இந்த மானி பயன்படுத்தப்படுகிறது
# ஊழல்

**ஊழல்** (*corruption*) என்பது, வழங்கப்பட்ட அதிகாரத்தையோ, பதவியையோ தவறாகப் பயன்படுத்தி தனிப்பட்ட பயன்களைப் பெற்றுக்கொள்வதைக் குறிக்கும். உழல் என்பதில், லஞ்சம், கையாடல் போன்றவை உள்ளடங்கும். அரசாங்கத்தின் பொறுப்பான பதவியில் இருப்பவர்கள் அல்லது அரசுபணியில் இருக்கும் பிற ஊழியர்கள் அலுவல் முறையில் தனிப்பட்ட நலன்களுக்காகச் செயற்படும்போது அரசாங்க அல்லது அரசியல் ஊழல் இடம்பெறுகிறது. இதற்கு மற்றொரு பெயரும் உண்டு - கருணாநிதி. அரசியல்துறைப் பேராசிரியரான இசுட்டீபன் டி. மொரிசு, அரசியல் ஊழல் என்பது, தனிப்பட்ட நலங்களுக்காகப் பொது அதிகாரத்தைச் சட்டத்துக்குப் புறம்பாகப் பயன்படுத்துவதாகும் என்கிறார்.  
(அ)அதிகாரம் கொண்ட ஊழல் செய்பவர் ஒருவர், (ஆ) ஊழல் செய்பவரோ ஒரு மூன்றாம் தரப்போ அல்லது இருவருமோ பயன்பெறும் வகையில் (இ) செயல் ஒன்று நடைபெறும் பொருட்டுச் செல்வாக்குச் செலுத்துவதற்காக (ஈ) மூன்றாம் தரப்புக்குப் பொருளையோ சேவைகளையோ (உ) மறைவாக வழங்குதலே ஊழல் என பொருளியலாளரான இயன் சீனியர் வரைவிலக்கணம் கூறுகிறார். உலக வங்கியைச் சேர்ந்த டானியல் கவுஃப்மன் என்பவர் இக்கருத்துரு சட்டத்துக்கு உட்பட்ட ஊழல் என்பதையும் உள்ளடக்கி விரிவாக்கி உள்ளார். சட்டத்துக்கு உட்பட்ட ஊழல் என்பது சட்டத்துக்குள் அடங்கக்கூடிய வகையில் அதிகாரத்தைத் தவறாகப் பயன்படுத்துவதைக் குறிக்கும். அதிகாரத்தைக் கையில் வைத்திருப்பவர்கள் தமது வசதிகளுக்காகச் சட்டங்களை உருவாக்கும் வல்லமை கொண்டிருப்பதால் இந்நிலை ஏற்படுகிறது.
# ஊழல்

## ஊழலின் அளவு

ஊழல் பல அளவுகளில் இடம்பெறக்கூடும். பொதுவாக குறைவான எண்ணிக்கையான மக்களிடையே சிறு சலுகைகள் பெறுதல் என்ற அளவில் ஊழல்கள் இடம் பெறுவது உண்டு. இது சிறு ஊழல். அரசாங்கத்தைப் பாதிக்கக் கூடிய அளவுக்குப் பெரிய அளவில் ஊழல்கள் இடம்பெறலாம். இது பெரும் ஊழல். இவற்றை விட, நாளாந்த சமூக அமைப்பின் ஒரு பகுதியாக ஊழல்கள் இருப்பது உண்டு. இவை ஒழுங்கமைக்கப்பட்ட குற்றச் செயல்களுக்கான அறிகுறிகளாகவும் இருக்கின்றன. இது ஒழுங்கமைந்த ஊழல்
# யாதும்

**யாதும்** என்பது தமிழ் இசுலாமியர்களின் வரலாற்றை, அடையாளத்தை ஆராயும் ஓர் ஆவணப் படம் ஆகும். தமிழ்ச் சூழலில் தமிழ்ப் பண்பாட்டுக் கூறுகளுடன் இசுலாம் எவ்வாறு வேரூன்றியது என்பதை இந்த ஆவணப்படம் எடுத்துரைக்கிறது. தமிழ் இசுலாமிய கட்டிடக்கலை, இசை, இலக்கியம், தொல்லியல், கல்வெட்டியல் உட்பட்ட சான்றுகளைக் கொண்டு எடுத்துரைக்கிறது. இந்தப் படத்தை இயக்கி இருக்கும் கோம்பை ச. அன்வர் "தன்னுடைய வேர்களைத் தேடும் ஒரு தமிழ் இசுலாமியரின் பயணம் இப்படம்" என்று கூறியுள்ளார்.
# விக்கிப்பீடியா:உங்களுக்குத் தெரியுமா/யூன் 17, 2015

- **கரியால்**, இந்தியாவில் காணப்படுகின்றதும் ஜீராசிக் காலந்தொட்டு பன்னெடுங்காலமாய் இப்புவியில் வாழ்ந்து வருகின்றதுமான மிகவும் அருகிவருகின்ற ஒரு முதலை இனம் ஆகும்.
- கணிதத்தில் **மையப்படுத்தப்பட்ட கனசதுர எண்** <math>C_n = n^3 + (n - 1)^3 \,</math> ஆல் கணிக்கப்படும்.
- புதுப்பிக்கப்படும் திருவாரூர் தியாகராஜர் கோயிலுக்குரிய தேரான **ஆழித்தேர்** அலங்காரங்கள் இன்றியே 300 தொன் எடை கொண்டமையும்.
# வாய்னிச் கைப்பிரதி

| image = File:Voynich Manuscript (170).jpg
| width =
| caption = **வாய்னிச் கைப்பிரதியில் மடித்து வைக்கப்பட்டிருந்த பக்கம்**  
| Also known as =
| Type = புத்தகம்
| Date = 15 ஆம் நூற்றாண்டுக்கு (1404–1438) முற்பட்டது
| Place of origin = இத்தாலி மொழியில் எழுதப்பட்டிருக்கலாம்  
இதன் சில பக்கங்கள் தொலைந்து விட்டன, ஆனால் 240 பக்கங்கள் இன்னும் இருக்கிறது. இதில் உள்ள எழுத்துகள் இடமிருந்து வலமாக எழுதப்பட்டிருந்தன, மற்றும் பெரும்பாலன பக்கங்களில் வண்ணப்படங்களுடன் விளக்கப்பட்டுள்ளன.  
அதன் பிறகு 2013-ஆம் ஆண்டு மான்ஸ்டர் பல்கலைக்கழகத்தை சேர்ந்த சொற்பொருள் ஆராய்ச்சியாளர்கள் இந்த புத்தகத்தை ஆராய்ச்சி செய்துவிட்டு இது ஏதோ கருத்தினை வெளிப்படுத்துவதாக இருக்கிறது என்று தெரிவித்தனர்.  
சில ஆராய்ச்சியாளர்கள் இது ஏதேனும் ரகசிய குறிப்புகளாக இருக்கலாம் எனவும் தெரிவித்தனர். எது எப்படியோ இன்றளவு இந்த புத்தகத்தின் குறிப்புகள் யாருக்கும் புரியவில்லை என்பதுதான் உண்மை.
# மாமி-மாமி மாற்றி

மின்னனியல் (திண்மநிலை) **மாமி–மாமி மாற்றி** (AC/AC converter) மாமி அலைவடிவத்தை மற்றொரு மாமி அலைவடிவமாக மாற்றுகிறது., இதில் வெளியீட்டு மின்னழுத்தம் அல்லது அலைவெண்ணை வேண்டியபடி மாற்றி அமைக்கலாம்.
# மாமி-மாமி மாற்றி

## வகைகள்

படம் 1-இன்படி மாமி மாமி மாற்றிகளைப் பின்வருமாறு வகைப்படுத்தலாம்:  
- மறைமுக மாமி மாமி (அல்லதுமாமி/நேமி-மாமி) மாற்றிகள் (அ.து., திருத்தியும் நேமி இணைப்பும் அலையாக்கியும் உள்ளவை)
- வட்டிப்பு/அலைவெண் மாற்றிகள்
- கலப்பு அணிவகை மாற்றிகள்
- அணிவகை மாற்றிகள் (MC).
# மாமி-மாமி மாற்றி

## நேமி இணைப்பு மாற்றிகள்

நேமி இணைப்புள்ள மாற்றிகள் இருவகைப்படும்.  
- மின்னழுத்த வாயில் அலையாக்கி (VSI) மாற்றிகள் (படம் 2):இவ்வகை மாற்றிகளில் திருத்தியாக இருமுனையச் சமனியும் நேமி இணைப்பாக கிளைக்கொண்மியும் அமையும்.
- மின்னோட்ட வாயில் அலையாக்கி (CSI) மாற்றிகள் (படம் 3): இவ்வகை மாற்றிகளில் திருத்தியாக தறுவாய்க் கட்டுபாட்டு நிலைமாற்றக் கருவியும் நேமி இணைப்பாக 1 அல்லது 2 தொடரிணைவு தூண்டகங்களும் (inductors) அமையும். இவை திருத்திக்கும் அலையாக்கிக்கும் இடையில் ஏதாவது ஒரு முனையிலோ அல்லது இரு முனைகளிலுமோ இணைக்கப்படும்.  
மின்னோடியை சுமைநிலை நிறுத்தல் வழி நிறுத்தவேண்டிய தேவையின்போது அவ்வகை இயக்கத்தை நிறுத்த நேமி தறிப்பு ஏற்பாட்டுடன் திருத்திக்குக் குறுக்கே ஒரு இணையிணைவுத் தடையகத்தை இணைத்துப் பெறலாம். மாற்றாக, நேமி தொடரில் ஆற்றலை மீண்டும் ஊட்ட எதிர்-இனைநிலை தைரிஸ்டர்ச் சமனியைப் பயன்படுத்தல் வேண்டும். இவ்வகை தறுவாய்க் கட்டுபாட்டுத் தைரிஸ்டர்த் திருத்தியில், தாழ்சுமைகளில் தாழ்திறன்காரணி அமையும்போது, மாமி தொடரின் குலைவு இருமுனையத் திருத்தியைவிட உயர்வாக அமைகிறது.  
இருதிசையிலும் திறன்பாயும் தோராய சைன்வடிவ உள்ளீட்டு அலையைத் தரும் மாமி-மாமி மாற்றியை ஒரு துடிப்பு அகலக் குறிப்பேற்றவகை (PWM)வகைத் திருத்தியையும் PWM வகை அலையாக்கியையும் நேமி இணைப்பில் இணைத்துப் பெறலாம். பிறகு நேமி இணைப்பு அளவை இருகட்டங்களுக்கும் பொதுவான ஓர் ஆற்றல் தேக்க அமைப்புக்குள் செலுத்தலாம். மின்னழுத்த நேமி இணைப்பிற்குத் தேக்க உறுப்பாக கொண்மியும் (C) மின்னோட்ட நேமி இணைப்பிற்குத் தேக்க உறுப்பாக தூண்டமும் (L) அமையும். மாமி தொடரின் தறுவாய் மின்னழுத்தத்தின் அதே திசையிலோ அல்லது அதன் எதிர்த்திசையிலோ சைன்வடிவ மாமி தொடர் மின்னோட்டம் அமையும்படி PWM திருத்தி கட்டுபடுத்தப்படுகிறது.  
நேமி தேக்க உறுப்பு உள்ளபோது, மாற்றியின் இருகட்டங்களுமே கட்டுப்படுத்த ஏற்றவாறு தனித்துப் பிரிந்து இயங்கும் நன்மை உண்டு. அதோடு, PWM அலையாக்கிக் கட்டத்துக்கான நிலையான தற்சார்புள்ள மாமி தொடர் உள்ளீடும் கிடைக்கிறது. இது மாற்றியின் திறன் அளவை முழுமையாகப் பேரளவில் பயன்படுத்தவிடுகிறது. ஆனால் நேமி இணைப்பின் தேக்க உறுப்பு பருமனளவு பெரியதாகிவிடுகிறது என்பது மட்டுமல்ல, அதற்கு மின்னாற்பகுப்புக் கொண்மிகளைப் பயன்படுத்தும்போதுஅமைப்பின் வாழ்நாளையும் குறைத்துவிடுகிறது.
# மாமி-மாமி மாற்றி

## வட்டிப்பு மாற்றிகள்

வட்டிப்பு மாற்றி (cycloconverter) /அலைவெண் மாற்றி, உள்ளீட்டு அலைவடிவத்தை நிலைமாற்றி உறுப்புகளைக்கொண்டு வெளியீட்டுக்குத் தந்து, தோராய சைன்வடிவ வெளியீட்டு அலையை உருவாக்குகிறது; இதில் இடையில் நேமி இணைப்பேதும் அமையாது. மேலும் SCR நிலைமாற்ற உறுப்புகள் உள்ள வட்டிப்பு மாற்றிகளில், வெளியீட்டு அலைவெண் உள்ளீட்டு அலைவெண்ணைவிடக் குறைவாக அமையவேண்டும். (10 MW அளவு )மிகப் பெரிய வட்டிப்பு/அலைவெண் மாற்றிகள் அமுக்கிகளுக்காகவும் காற்றுச் சுருங்கை இயக்கிகளுக்காகவும் சிமிட்டிச் சூளை போன்ற மாறுவேகப் பயன்பாடுகளுக்காகவும் உருவாக்கப்பட்டுள்ளன.
# மாமி-மாமி மாற்றி

## அணிவகை மாற்றிகள்

உயர் திறன் அடர்த்தியையும் நம்பகத்தன்மையையும் பெற, இடைநிலைத் தேக்க உறுப்பேதும் இல்லாமல் முத்தறுவாய் மாமி-மாமி மாற்றத்தை அடைய வழிவகுக்கும் அணிவகை மாற்றிகளைப் பயன்பட்த்துவது சிறந்த்தாகும். மரபான நேரணிவகை மாற்றிகள் (படம் 4) மின்னழுத்த, மின்னோட்ட மாற்றங்களை ஒரே கட்டத்திலேயே செய்து முடிக்கிறது.  
மாறாக, மறைமுக அணிவகை மாற்றிகளைப் (படம் 5) பயன்படுத்தும் மறைமுக ஆற்றல்மாற்றும் வழிமுறையையும் கூடப் பயன்கொள்ளலாம்.இது தளர் அணிவகை மற்றி எனப்படுகிறது. இதை ஈத் ஜூரிச் பேராசிரியர் யோகான் W. கோலார் வடிவமைத்தார். VSI, CSI கட்டுபடுத்திகள் (படம் 2 and படம் 3) உள்ள நேமி இணைப்பில் மின்னழுத்த, மின்னோட்ட மாற்றங்கட்கு தனித்தனிக் கட்டங்கள் இருக்கும். ஆனால் இதில் தேக்க உறுப்பேதும் அமையாது. பொதுவாக அணிவகை மாற்றிகளைப் பயன்படுத்தி, நேமி இணைப்பின் தேக்க உறுப்பு நீக்கப்படுகிறது. பதிலாக விலைமிக்க அரைக்கடத்திகள் (செங்கடத்திகள்) பயன்படுத்தப்படுகிறன. மாறுவேகத் தொழில்நுட்ப ஓட்டுதல் அமைப்புக்கு எதிர்காலத்தில் அணிவகை மாற்றிகளே பெரிதும் பயன்படும். பல பத்தாண்டுகளாகப் பேரளவு ஆய்வுகள் மேற்கொண்டபிறகும் அவை இன்னமும் தொழிலகப் பயன்பாட்டில் நுழைய முடியவில்லை. என்றாலும் இப்போது விலைமலிந்த உயர்செயல்திறச் செங்கட்த்திகள் கிடைப்பதால் இவற்றைக் குறிப்பிட்ட சிலர் பயன்படுத்தலில் ஆர்வம் காட்டிவருகின்றனர்.
# மஞ்சோங் மாவட்டம்

**மஞ்சோங் மாவட்டம்** (*Manjung District*) என்பது மலேசியாவின் பேராக் மாநிலத்தில் உள்ள ஒரு மாவட்டம் ஆகும். மலேசியாவில் மிகவும் புகழ்பெற்ற பங்கோர் தீவு, அரச மலேசியக் கப்பற் படை தளம் *(Royal Malaysian Navy)* போன்றவை இங்குதான் இருக்கின்றன.  
அண்மைய காலங்களில் இந்த மாவட்டத்தில் மக்கள் பெருக்கம் மிகுதியாக ஏற்பட்டுள்ளது. அதனால், நிறைய குடியிருப்புப் பகுதிகளும் வீட்டுமனைப் பகுதிகளும் உருவாக்கம் கண்டு வருகின்றன. மலாயா சுதந்திரம் அடைவதற்கு முன்னர், இந்த மாவட்டம் டிண்டிங்ஸ் என்று அழைக்கப்பட்ட போது, பிரித்தானியர்களின் தொடுவாய்க் குடியேற்றப் பகுதிகளில் ஒரு பகுதியாக இருந்தது.
# மஞ்சோங் மாவட்டம்

## பொது

மஞ்சோங் மாவட்டத்திற்கு முன்பு டிண்டிங்ஸ் எனும் அதிகாரப்பூர்வமான பெயர் இருந்தது. இந்த மாவட்டம் பேராக் மாநிலத்தின் தென் மேற்கு பகுதியில் அமைந்துள்ளது. மஞ்சோங் மாவட்டத்தின் தலைப் பட்டணமாகப் பண்டார் ஸ்ரீ மஞ்சோங் விளங்குகின்றது. தவிர வேறு நகரங்களும் உள்ளன.  
லூமுட், சித்தியவான், ஆயர் தாவார், பந்தாய் ரெமிஸ், புருவாஸ் போன்ற நகரங்களைக் குறிப்பிட்டுச் சொல்லலாம். சில முக்கியமான இடங்களும் உள்ளன. ஆச்சே தொழிற்பேட்டை, டேசா மஞ்சோங் ராயா, மஞ்சோங் போயிண்ட், டாமாய் கடல் சார் உல்லாச நகர் மையம், லூமுட் துறைமுகம் போன்றவை குறிப்பிடத் தக்கவை.  
ஸ்ரீ மஞ்சோங் நகரம் நன்கு திட்டமிட்டப் பட்டு உருவாக்கப் பட்ட ஒரு நவீன நகரமாகும். இது ஓர் அரசாங்க நிர்வாக மையமாகவும் திகழ்கிறது. இங்கு அரசு அலுவலகங்கள், நகராண்மைக் கழக அலுவலகங்கள், தேசியப் பதிவகம், பொதுப் பணித் துறை அலுவலகங்கள், குடிநுழைவுத் துறை அலுவலகங்கள் போன்றவை செயல்படுகின்றன.
# மஞ்சோங் மாவட்டம்

## மக்கள் தொகை புள்ளிவிவரங்கள்

பின்வரும் மஞ்சோங் மக்கள் தொகை புள்ளிவிவரங்கள் மலேசியா 2010 மக்கள் தொகை கணக்கெடுப்பை அடிப்படையாகக் கொண்டது.
| மஞ்சோங் இனக்குழுக்கள்: 2010-ஆம் ஆண்டு கணக்கெடுப்பு |  |  |
| --- | --- | --- |
| மலாய்க்காரர்கள் | 116,006 | 50.3% |
| சீனர்கள் | 83,500 | 36.1% |
| இந்தியர்கள் | 31,257 | 13.5% |
| மற்றவர்கள் | 509 | 0.2% |
# மஞ்சோங் மாவட்டம்

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) மஞ்சோங் தொகுதிகளின் பட்டியல்.  
| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |
# மஞ்சோங் மாவட்டம்

## பேராக் மாநிலச் சட்டமன்றம்

பேராக் மாநிலச் சட்டமன்றத்தில் மஞ்சோங் மாவட்டப் பிரதிநிதிகள். (2018-ஆம் ஆண்டு பொதுத் தேர்தல் முடிவுகள்):  
| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# மஞ்சோங் மாவட்டம்

## வரலாறு

மஞ்சோங் மாவட்டம் 1874ஆம் ஆண்டில் இருந்து 1973ஆம் ஆண்டு வரை, டிண்டிங்ஸ் என்று அழைக்கப் பட்டது. மலாயா சுதந்திரம் அடைவதற்கு முன்னர், பிரித்தானியர்களின் நீரிணை குடியேற்றப் பகுதிகளில் ஒரு பகுதியாகவும் இருந்தது. அப்போது பினாங்கு மாநில நிர்வாகத்தின் கீழ் இருந்தது. டிண்டிங்ஸ் நிலப் பகுதி பிரித்தானியர்களிடம் வழங்கப் படுவதற்கு முன்னர், பேராக் சுல்தான்களுக்குச் சொந்தமாக இருந்தது.  
இந்த டிண்டிங்ஸ் நிலப்பகுதி, பிரித்தானியர்களிடம் வழங்கப் படுவதற்கு இரு காரணங்கள் உள்ளன. முதல் காரணம்: பேராக் சுல்தானகத்தில் ஏற்பட்ட பதவிப் போராட்டம். முன்பு காலத்தில், மலேசியாவில் அதிகமாக ஈயம் தோண்டி எடுக்கப் பட்ட இடங்களில் லாருட் மிக முக்கியமான இடமாக இருந்தது. லாருட் எனும் இடத்திற்கு மலேசிய வரலாற்றில் தனி இடம் உண்டு. 1850-இல் லாருட் மாவட்டம் டத்தோ லோங் ஜாபார் என்பவருக்கு அன்பளிப்பு செய்யப் பட்டது.
# மஞ்சோங் மாவட்டம்

## வரலாறு

### டத்தோ லோங் ஜாபார்

டத்தோ லோங் ஜாபார், தைப்பிங் வரலாற்றில் மிகவும் முக்கியமானவர். 1848-ஆம் ஆண்டு லாருட்டில் ஈயம் கண்டுபிடிப்பதில் இவர் முக்கிய பங்காற்றினார். லாருட்டில் ஈயம் கண்டுபிடிக்கப் பட்டதைப் பற்றி ஒரு வரலாற்றுக் கதையும் உண்டு. டத்தோ லோங் ஜாபாரிடம் *லாருட்* எனும் பெயரில் ஒரு யானை இருந்தது. அவர் பயணம் செய்யும் போது அந்த யானையையும் உடன் அழைத்துச் செல்வார்.  
ஒரு நாள் அந்த யானை காணாமல் போய்விட்டது. பல இடங்களில் தேடியும் கிடைக்கவில்லை. பின்னர் மூன்று நாட்கள் கழித்து அதுவே அவரைத் தேடி வந்தது. அதன் உடல் முழுமையும் சேறும் சகதியுமாக இருந்தது. அத்துடன் அதன் கால்களில் ஈயச் சுவடுகளும் காணப்பட்டன. ஈயம் இருப்பது கண்டுபிடிக்கப் பட்டதும் அந்த இடத்தைத் தேடிச் சென்றார்கள். பின்னர் அந்த இடத்திற்கு யானையின் பெயரான லாருட் என்று வைக்கப் பட்டது.
# மஞ்சோங் மாவட்டம்

## வரலாறு

### பேராக் அரியணைக்குப் பலத்த போட்டிகள்

மலேசியாவில் அதிகமாக ஈயம் தோண்டி எடுக்கப் பட்ட இடங்களில் லாருட் மிக முக்கியமான இடமாக இருந்தது. 1850-இல் லாருட் மாவட்டம் டத்தோ லோங் ஜாபாருக்கு அன்பளிப்பு செய்யப் பட்டது.  
அப்போது பேராக் சுல்தானாக இருந்த ராஜா மூடா நிகா அலியின் தலைமையில் பேராக் தெமாங்கோங், பாங்லிமா புக்கிட் காந்தாங், பாங்லிமா கிந்தா, சா பண்டார், ஸ்ரீ அடிக்கா ராஜா ஆகியோர் ஒன்று இணைந்து லாருட்டை அன்பளிப்பு செய்தனர். 1857-இல் பேராக் சுல்தான் இறந்ததும், பேராக் அரியணைக்குப் பலத்த போட்டிகள் ஏற்பட்டன.
# மஞ்சோங் மாவட்டம்

## வரலாறு

### இரு சீன இரகசிய கும்பல்கள்

உட்பூசல்கள் தலைவிரித்தாடின. அரச குடும்பத்தினர் இரு பிரிவுகளாகப் பிரிந்தனர். அப்போது தைப்பிங்கில் இருந்த இரு இரகசிய கும்பல்களில் ஆளுக்கு ஒரு தரப்பில் சேர்ந்து கொண்டனர். இரு தரப்பினரும் பழி வாங்கும் படலத்தில் இறங்கினர்.  
1857இல் டத்தோ லோங் ஜாபார் இறந்ததும், அவருடைய மகன் நிகா இப்ராகீம் என்பவர் லாருட் மாவட்டத்தின் ஆளுநராகப் பதவி ஏற்றார். அவர் பதவி ஏற்றதும் மேலும் பல சீனர்களை லாருட்டிற்கு அழைத்து வந்தார். இந்தக் கட்டத்தில் இரு பெரும் சீனக் குழுக்கள் உருவாகின. ஒரு குழு ‘ஐந்து சங்கங்கள்’ என்று பெயர் வைத்துக் கொண்டது.
# மஞ்சோங் மாவட்டம்

## வரலாறு

### அதிகாரப் போர்

மற்றொன்று ‘நான்கு சங்கங்கள்’ என்று பெயர் வைத்துக் கொண்டது. ‘ஐந்து சங்கங்கள்’ குழு கிலியான் பாவுவில் உள்ள ஈயச் சுரங்கங்களில் வேலை செய்தது. ‘நான்கு சங்கங்கள்’ குழு கிலியான் பாருவில் உள்ள ஈயச் சுரங்கங்களில் வேலை செய்தது. ‘ஐந்து சங்கங்கள்’ குழு சீன இனத்தில் ஹாக்கா பிரிவைச் சேர்ந்தது. அதை ஹோ குவான் (五館) அல்லது (五群) என்று அழைத்தனர். ‘நான்கு சங்கங்கள்’ குழு கண்டனீஸ் பிரிவைச் சேர்ந்தது. இதை சி குவான் (四館) என்று அழைத்தனர்.  
கண்டனீஸ் பிரிவைச் சேர்ந்த கோ குவான் குழு கீ கின் இரகசியச் சங்கம் (義興私會黨) என்றும் ஹாக்கா பிரிவைச் சேர்ந்த குழு ஆய் சான் இரகசியச் சங்கம் என்றும் அழைக்கப் பட்டது. இந்த இரு கும்பல்களும் இரகசியக் கும்பல்கள். இவை இரண்டுக்கும் இடையே அதிகாரப் போர் நடந்து வந்தது.
# மஞ்சோங் மாவட்டம்

## வரலாறு

### 1874 பங்கோர் ஒப்பந்தம்

ஆக, டிண்டிங்ஸ் நிலப்பகுதி, பிரித்தானியர்களிடம் வழங்கப் படுவதற்கு இரண்டாவது காரணம்: இந்த கீ கின் இரகசியச் சங்கம் ; ஆய் சான் இரகசியச் சங்கம் எனும் இரகசியக் கும்பல்களின் அதிகாரப் போரை நிறுத்துவதாகும். அந்த வகையில் டிண்டிங்ஸ், பிரித்தானியர்களிடம் தாரை வார்க்கப் பட்டது. மலாயா சுதந்திரம் அடைந்த பின்னரும் 1973-ஆம் ஆண்டு வரை டிண்டிங்ஸ் எனும் பெயரில் மாற்றம் இல்லை.  
1874-சனவரி மாதம் பங்கோர் தீவில் செய்து கொள்ளப்பட்ட பங்கோர் உடன்படிக்கை 1874-இன் படி, சுல்தான் அப்துல்லா பேராக் மாநிலத்தின் சுல்தானாகப் பதவி பிரமானம் செய்து வைக்கப் பட்டார். அவருக்குப் போட்டியாக இருந்த சுல்தான் அலி பதவியிறக்கம் செய்யப் பட்டார்.
# மஞ்சோங் மாவட்டம்

## நிலவியல்

மஞ்சோங் மாவட்டத்தின் பெரும்பகுதி, ஏறக்குறைய 833.75 சதுர கிலோ மீட்டர், விவசாயம் செய்வதற்குத் தகுந்த இடமாக உள்ளது. இருப்பினும், அதற்கு மாறாக, அண்மைய காலங்களில் தொழில்துறைகளில் மேம்பாடு கண்டு வருகிறது. அத்துடன் வனக் காப்பகங்கள் 168.81 சதுர கிலோ மீட்டர்; குடியிருப்பு பகுதிகள் 29.32 சதுர கிலோ மீட்டர்; சதுப்பு நிலங்கள் 68.57 சதுர கிலோ மீட்டர் உள்ளடக்கியவை.  
2009 ஏப்ரல் மாதம் 24ஆம் தேதி, லூமுட் நகரத்தை அரச மலேசிய கடற்படை நகரமாக, பேராக் சுல்தான் பிரகடனம் செய்து வைத்தார்.
# மஞ்சோங் மாவட்டம்

## தமிழ்ப் பள்ளிகள்

மஞ்சோங் மாவட்டத்தில் உள்ள தமிழ்ப் பள்ளிகள். (2008ஆம் ஆண்டு புள்ளி விவரங்கள்)  
1. ஆயர் தாவார் (செயிண்ட் திரேசா) தமிழ்ப்பள்ளி
1. ஆயர் தாவார் தோட்டத் தமிழ்ப்பள்ளி
1. கம்போங் கொலம்பியா தமிழ்ப்பள்ளி
1. துன் சம்பந்தன் (ஹார்கிராப்ட்) தமிழ்ப்பள்ளி
1. கேஷ்வூட் தோட்டத் தமிழ்ப்பள்ளி
1. சொகமானா தோட்டத் தமிழ்ப்பள்ளி
1. அண்டி தோட்டத் தமிழ்ப்பள்ளி
1. பெங்காலான் பாரு (குளோரி) பந்தாய் ரெமிஸ் தமிழ்ப்பள்ளி
1. சுங்கை வாங்கி தோட்டத் தமிழ்ப்பள்ளி
1. மகா கணேச வித்தியாசாலை, சித்தியவான்
1. புண்டுட் வாவாசான் தமிழ்ப்பள்ளி
1. காயான் தமிழ்ப்பள்ளி
1. புருவாஸ் தமிழ்ப்பள்ளி
1. வால்புரோக் தமிழ்ப்பள்ளி
1. பங்கோர் தீவு தமிழ்ப்பள்ளி
# மஞ்சோங் மாவட்டம்

## தமிழ்ப் பள்ளிகள்

#### 2000ஆம் ஆண்டிற்கு முன்னர் மூடப்பட்ட தமிழ்ப்பள்ளிகள்

1. ஆயர் தாவார் வெல்லிங்டன் தமிழ்ப்பள்ளி
1. செகாரி தமிழ்ப்பள்ளி
# இராமச்சந்திர காந்தி

**இராமச்சந்திர காந்தி** (சூன் 9, 1937—சூன் 13 2007) என்பவர் ஒரு மெய்யியல் அறிஞர் ஆவார். இவருடைய தந்தையார் தேவதாசு காந்தி (மகாத்மா காந்தியின் மகன்). தாயார் இலக்குமி (இராசகோபாலசாரியின் மகள்) ஆவார்கள். இராசமோகன் காந்தி, கோபால்கிருட்டின காந்தி, தாரா காந்தி பட்டாசார்சி ஆகியோர் இராமச்சந்திர காந்தியின் உடன் பிறந்தவர்கள். இவரது மகள் லீலா காந்தி ஆவார்.
# இராமச்சந்திர காந்தி

## கல்விப் பணி

இராமச்சந்திர காந்தி ஆக்சுபோர்டு பல்கலைக் கழகத்தில் மெய்யியல் படித்து முனைவர் பட்டம் பெற்றார். விசுவ பாரதி பல்கலைக் கழகம், பஞ்சாப் பல்கலைக் கழகம், பெங்களூரு பல்கலைக் கழகம், கலிபோர்னியா ஒன்றிணைந்த கல்வி நிறுவனம் ஆகியவற்றில் கற்பிக்கும் பேராசிரியராகப் பணியாற்றினார். ஐதராபாத்து பல்கலைக் கழகத்தில் இவருடைய முயற்சியால் தத்துவத்துறை ஏற்படுத்தப்பட்டது.
# இராமச்சந்திர காந்தி

## கருத்துகள்

காந்தியடிகளையும் இரமண மகரிசியையும் ஒப்பிட்டும் வேறுபடுத்தியும் ஆராய்ந்து ஒரு நூல் எழுதினார். பாபர் மசூதி இடிக்க வேண்டும் என்று இந்துத்துவ இயக்கங்கள் முயன்றபோதும் பரப்புரை செய்தபோதும் தம் இந்து மத ஆராய்ச்சி அறிவு கொண்டு அதற்கு எதிராக கருத்துகளை எழுதினார். அது போலவே 2002 ஆம் ஆண்டில் குசராத்தில் நடந்த இனக் கலவரத்தில் இசுலாமியர்கள் கொல்லப்பட்டதைக் கண்டித்தார்.
# இராமச்சந்திர காந்தி

## எழுதிய முக்கிய நூல்கள்

- Moksha & Martyrdom: Reflections on Ramana Maharishi and Mahatma Gandhi
- Sita's Kitchen: A Testimony of Faith and Inquiry
- Svaraj: A Journey with Tyeb Mehta's Shantiniketan Triptych
# இராமச்சந்திர காந்தி

## சான்று

http://www.aaa.org.hk/Collection/Details/29764  
http://www.telegraphindia.com/1070617/asp/opinion/story_7927485.asp
# யூரியெல் த காசுட்டா

**யூரியெல் த காசுட்டா** (*Uriel da Costa*) அல்லது **யூரியல் ஆக்காசுட்டா** (*Uriel Acosta*, 1585 – ஏப்ரல் 1640) ஒரு போர்த்துகீசிய மெய்யியலாரும், ஐயுறவுவாதியும் ஆவார்].
# யூரியெல் த காசுட்டா

## வாழ்க்கை

த காசுட்டா காப்ரியேல் த காசுட்டா ஃபியூசா என்பவருக்கு போர்ட்டோ எனுமிடத்தில் பிறந்தார். இவரது பெற்றோர் புதுக்கிறித்தவராயிருந்தனர். அப்போது இவரது பெற்றோர்கள் எசுப்பானியாவிலும், போர்த்துகலிலும் நிலவிய யூத ஒறுப்புகளில் இருந்து தப்பிக்க யூதவியத்திலிருந்து உரோமன் கத்தோலிக்கச் சமயத்துக்கு மதமாற்றம் அடைந்துள்ளனர். இவரது தந்தையர் பன்னாட்டு வணிகரும் வரிப்பண்ணையரும் ஆவார்.
# யூரியெல் த காசுட்டா

## எழுத்துகள்

- *Propostas contra a tradição* (*மரபெதிர் முற்கோள்கள்*, 1616)
- *Exame das tradições farisaicas* (*சொற்றொடர் மரபாய்வு*), 1623. இதில் த காசுட்டா மாந்தன் உயிர் (ஆத்மா) இறப்பற்றதல்ல என வாதிடுகிறார்.
- *Exemplar humanae vitae* (*மாந்த வாழ்வின் எடுத்துகாட்டு*), 1640.
# தமிழின்பம் (நூல்)

**தமிழின்பம்**, ரா. பி. சேதுப்பிள்ளை எழுதிய தமிழின் பெருமையைப் பல்வேறு நிலைகளில் விளக்கும் நூலாகும்.
# தமிழின்பம் (நூல்)

## அமைப்பு

இந்நூலில் 1. மேடைப்பேச்சு, 2. இயற்கை இன்பம், 3. காவிய இன்பம், 4. கற்பனை இன்பம், 5. அறிவும் திருவும், 6. மொழியும் நெறியும், 7. இருமையில் ஒருமை, 8. பாரதியார் பாட்டின்பம் என்ற எட்டுத்தலைப்புகளின் கீழ் 40 கட்டுரைகளில் தமிழ் மொழியின் பெருமைகள் எடுத்துரைக்கப்பட்டுள்ளன.
# தமிழின்பம் (நூல்)

## அமைப்பு

### உள்ளடக்கம்

1. மேடைப் பேச்சு
1. தமிழாசிரியர் மகாநாடு
1. புறநானூறு மகாநாடு
1. வேளாளப் பெருமக்கள் மகாநாடு
1. தமிழ்த்திருநாள்
1. தமிழ் இசை விழா
1. இயற்கை இன்பம்
1. பொங்கலோ பொங்கல்
1. சித்திரை பிறந்தது
1. தமிழ்த் தென்றல்
1. திருக்குற்றாலம்
1. பழகு தமிழ்
1. காவிய இன்பம்
1. காதலும் கற்பும்
1. கண்ணகிக் கூத்து
1. சிலம்பின் காலம்
1. அமுத சுரபி
1. மாதரும் மலர்ப் பொய்கையும்
1. கற்பனை இன்பம்
1. முருகனும் முழுமதியும்
1. பயிர் வண்டும் படர் கொடியும்
1. நல்ல மரமும் நச்சு மரமும்
1. சிவனடியார் முழக்கம்
1. சரம கவிராயர்
1. அறிவும் திருவும்
1. காயும் கனியும்
1. சேரனும் கீரனும்
1. பாாியும் மாாியும்
1. அழகும் முத்தும்
1. வண்மையும் வறுமையும்
1. மொழியும் நெறியும்
1. தமிழும் சைவமும்
1. தமிழும் சாக்கியமும்
1. இறையவரும் இன்னுயிரும்
1. சோலைமலைக் கள்ளன்
1. தெய்வம் படும் பாடு
1. இருமையில் ஒருமை
1. ஆண்மையும் அருளும்
1. கர்ணனும் கும்பகர்ணனும்
1. காளத்தி வேடனும் கங்கை வேடனும்
1. பாரதப் பண்பாடு
1. இருமலையும் தமிழ் மலையே
1. பாரதியார் பாட்டின்பம்
1. செந்தமிழ் நாடு
1. முப்பெரும் கவிஞர்
1. கலையின் விளக்கம்
1. பண்டாரப் பாட்டு
1. தமிழ்த் தாய் வாழ்த்து  
'தமிழின்பம்', நூல், (15-ஆம் பதிப்பு 2007; பழனியப்பா பிரதர்ஸ்,14, பீட்டர்ஸ் சாலை, சென்னை)
# சோடியம் பொலோனைடு

**சோடியம் பொலோனைடு** (*Sodium polonide*) என்பது Na<sub>2</sub>Po என்ற மூலக்கூற்று வாய்பாட்டுடன் கூடிய ஒரு வேதிச்சேர்மமாகும். பொலோனியச் சேர்மங்களில் அதிக வேதியியல் நிலைப்புத்தன்மை கொண்டது பொலோனைடு ஆகும். சோடியத்திற்கும் பொலோனியத்திற்கும் இடையே உள்ள மின்னெதிர்த்தன்மை வேறுபாடு (பெளலிங்கின் திட்டத்தின் படி ≈ 1.1) காரணமாகவும் பொலோனியத்தின் சிறிதளவு மாழையிலித்தன்மை காரணமாகவும் இடை மாழைச் சேர்மநிலை, அயனிச் சேர்மநிலை என்ற இரண்டுக்கும் இடைப்பட்ட நிலையில் சோடியம் பொலோனைடு காணப்படுகிறது.
# சோடியம் பொலோனைடு

## தயாரிப்பு

ஐதரோபொலோனிக் அமிலம் என்றழைக்கப்படும் நீர் கலந்த ஐதரசன் பொலோனைடு சோடிய உலோகத்துடன் ஒடுக்க வினை புரிந்து சோடியம் பொலோனைடு உருவாகிறது. ஐதரசன் பொலோனைடு, சோடியம் பகுதிப்பொருளாக உள்ள |காரங்களுடன் அமிலக்கார வகை வினை புரிந்தும் சோடியம் பொலோனைடு தயாரிக்கப்படுகிறது.  
:H<sub>2</sub>Po + 2 Na → Na<sub>2</sub>Po + H<sub>2</sub>  
ஐதரசன் பொலோனைட்டின் வேதியியல் நிலைப்புத்தன்மையின்மை, இத்தொகுப்பு வினை நடைபெறுவதற்கு இடையூற்றை உண்டாக்குகிறது.  
சோடியம், பொலோனியம் ஆகிய இரண்டையும் சேர்த்து 300 முதல் 400 பாகை செல்சியசு வெப்பநிலைக்குச் சூடுபடுத்தியும் சோடியம் பொலோனைட்டைத் தயாரிக்கலாம்.
# சோடியம் பொலோனைடு

## வடிவமைப்பு

இலித்தியம் பொலோனைடு, மற்றும் பொட்டாசியம் பொலோனைடு போலவே சோடியம் பொலோனைட்டுச் சேர்மமும் புளோரைட்டுக் கனிமத்தின் அமைப்புக்கு எதிரான படிக அமைப்பைக் கொண்டிருக்கிறது.
# கற்றாங்காணி

**கற்றாங்காணி** அல்லது **கத்தாங்கண்ணி** ஒரு தமிழகக் கிராமமாகும். இது தமிழ்நாட்டில் திருப்பூர் மாவட்டத்திலுள்ள காங்கேயம் வட்டத்தில் அமைந்துள்ளது. கற்றாங்காணி- காணி என்றால் பூமி எனப் பொருள்படும். சோழர்கள் நான்கு வேதங்களைக் கற்றவர்களுக்கு இப்பகுதியில் தானம் வழங்கியதால் இவ்வூரின் பெயர் கற்றாங்காணி என அழைக்கப்பட்டது.
# ச. ரமேசன் நாயர்

**ச. ரமேசன் நாயர்** (*S. Ramesan Nair*, மே 3, 1948 - சூன் 18, 2021) (பிறப்பு:மே 3, 1948) ஒரு எழுத்தாளர், கவிஞர், பாடலாசிரியர் ஆவார். இவர் தமிழ்நாட்டின் கன்னியாகுமரி மாவட்டத்தைச் சேர்ந்த குமரபுரம் என்ற ஊரைச் சேர்ந்தவர்.
1985 ஆம் ஆண்டு முதல் மலையாளத் திரைப்படங்களில் 450 க்கும் மேற்பட்ட திரைப்பாடல்களை எழுதியுள்ளார். இவரைச் சிறப்பித்து 2007 ஆம் ஆன்இல் ‘Vennikkulam Smaraka Award’ என்ற விருது வழங்கப்பட்டது.(இறப்பு: 18 ஜூன் 2021)புற்றுநோயால் பாதிக்கப்பட்டு இருந்தவர், பின்னர் கோவிட் -19 நோயால் பாதிக்கப்பட்டு உடல்நலக்குறைவால் கொச்சியில் உள்ள ஒரு தனியார் மருத்துவமனையில், சிகிச்சைபெற்றுவந்த இவர் சிகிச்சை பலனின்றி, சூன் 18, 2021 அன்று காலமானார்.
# பாகன் டத்தோ

**பாகன் டத்தோ** (*Bagan Datoh <small>அல்லது</small> Bagan Datuk*) என்பது மலேசியா, பேராக் மாநிலத்தின் பாகன் டத்தோ மாவட்டத்தில் உள்ள ஒரு சிறுநகரமாகும். தெலுக் இந்தான் நகரில் இருந்து 45 கி.மீ. மேற்காக உள்ளது.  
பேராக் மாநிலத்தின் தலைநகரமான ஈப்போவில் இருந்து 132 கி.மீ. தொலைவில் உள்ளது.  
இந்த நகரின் முக்கியமான தொழில் மீன்பிடித்தல் ஆகும். தவிர, இதன் சுற்று வட்டாரங்களில் பல தென்னைத் தோட்டங்கள் உள்ளன. பாகன் டத்தோவில் இருந்து தெலுக் இந்தான் நகருக்குச் செல்லும் வழியில் அந்தத் தோட்டங்களைக் காண முடியும். அதனால் இந்த பாகன் டத்தோ பகுதியை *தென்னையின் சொர்க்கவாசல்* என்றும் அழைப்பது உண்டு.
# பாகன் டத்தோ

## பொது

பாகன் டத்தோ நகரின் சுற்றுப் பகுதியில் சில மீன்பிடி கிராமங்கள் பரவி இருக்கின்றன. சுங்கை தியாங், சுங்கை பூரோங், பாகன் சுங்கை தியாங், பாகான் சுங்கை பூரோங் போன்ற மீன்பிடி கிராமங்களைச் சொல்லலாம். இந்தக் கிராமங்கள் கடற்கரை அருகில் அமைந்துள்ள கிராமங்கள்.  
பாகன் டத்தோவில் இருந்து தெலுக் இந்தான் நகருக்குச் செல்லும் சாலையில் ஊத்தான் மெலிந்தாங், செலெக்கோ, சிம்பாங் தீகா போன்ற சிறுநகரங்களும் உள்ளன. சுங்கை டூலாங் எனும் இடத்தில் அதிகமாக பெரு இறால்கள் பிடிக்கப்படுகின்றன.
# பாகன் டத்தோ

## தமிழ்ப் பள்ளிகள்

இரு தமிழ்ப்பள்ளிகள் உள்ளன.  
- பாகன் டத்தோ தமிழ்ப்பள்ளி - SRJK (T) Bagan Datoh
- கோலா பெர்ணாம் தோட்டத் தமிழ்ப்பள்ளி - SRJK (T) Ladang Kuala Bernam
# பாகன் டத்தோ

## மக்கள் பிரதிநிதிகள்

### மலேசிய நாடாளுமன்றம்

- P.075 பாகன் டத்தோ மக்களவைத் தொகுதி - டத்தோ ஸ்ரீ அகமத் சாகித் அமிடி (பாரிசான் நேசனல்)
# பாகன் டத்தோ

## மக்கள் பிரதிநிதிகள்

### பேராக் மாநிலச் சட்டமன்றம்

- N.53 ருங்குப் - டத்தோ சாருல் சாமான் யகயா (பாரிசான் நேசனல்)
- **N.54 ஊத்தான் மெலிந்தாங் - கேசவன் சுப்பிரமணியம்** (மக்கள் கூட்டணி (மலேசியா))